Kamu bisa jelasin ke aku soal Sélénium dalam bahasa sunda?

Sélénium nyaéta hiji unsur kimia dina tabél périodik anu miboga lambang Se jeung nomor atom 34. Aktivitas kimia jeung sifat fisika sélénium nyarupaan sulfur jeung telurium. Ieu unsur sayaga dina sajumlah bentuk alotropik jeung nu pangpopulérna mah nyaéta bubuk beureum amorf, bentuk kristal beureum, sarta bentuk kristal kulawu métalik anu disebut sélénium. Bentuk panungtung ieu ngahantarkeun listrik leuwih alus dina cahya tinimbang dina poék sarta dipaké dina photocells. Sélénium kaduruk di udara sarta teu ngaréaksi jeung cai, tapi larut dina asam nitrat medok sarta basa kuat. Sélénium kaasup salah sahiji unsur langka di marcapada, sarta leuwih tinimbang pérak. Ieu unsur aya dina atmosfer minangka dérivatif métil. Nagara panghasil utama sélénium nyaéta Kanada, Amérika Sarikat, Bolivia, jeung Rusia. Sélénium kabentuk sacara alami di lingkungan atawa balukar tina aktivitas manusa. Taneuh patanian anu sok dibéré pupuk miboga kandungan sélénium kurang leuwih 400 mg/ton ku sabab ieu unsur nyangkaruk dina pupuk fosfat.